
36 DR.30.7.2001 

dan Terengganu mengguna pakai Perintah-perintah Am Kerajaan Pusat seperti 
Perintah-perintah Am Pelantikan dan Kenaikan Pangkat, cuti, kelakuan dan tatatertib, 
rumah dan bangunan pejabat kerajaan, perubatan, waktu bekerja dan lebih masa, 
Arahan Perkhidmatan dan Arahan Perbendaharaan. Bagi kakitangan awam di 
peringkat Persekutuan ia di bawah pengawalseliaan Suruhanjaya Perkhidmatan Awam 
dan Jabatan Perkhidmatan Awam. Begitu juga kakitangan awam di peringkat negeri ia 
dikawal selia oleh SPA kerajaan negeri. Begitu juga dengan badan-badan berkanun 
yang kebanyakannya telah pun mempunyai suruhanjaya perkhidmatannya sendiri. 

Tuan Yang di-Pertua, apa yang saya ingin ketengahkan dalam perbahasan 
pada hari ini ialah mengenai pihak berkuasa tempatan yang kebanyakannya begitu 
longgar dan tidak mempunyai peraturan-peraturan yang boleh diguna pakai secara 
keseluruhan di peringkat negeri. Antara pihak berkuasa tempatan di sesuatu daerah 
atau kawasan dengan pihak berkuasa tempatan yang lain didapati tidak mempunyai 
keseragaman dalam melaksanakan tanggungjawab. Kebanyakan daripada kami Ahli­
ahli Parlimen apabila membuat soalan-soalan lisan mengenai perkara-perkara yang 
ada hubung kait dengan persoalan nasional seperti soal pelupusan sampah, alam 
sekitar dan kawasan perindustrian ia tidak dapat dijawab kerana terletak di bawah 
kerajaan negeri. lni merupakan kekecewaan kepada kami kerana kurang diberi 
perhatian bagi memantau sesuatu isu. 

Banyak isu di peringkat pihak berkuasa tempatan dilihat kadang-kadang 
memburukkan imej Kerajaan Pusat dan negeri. Banyak tindakan yang diambil oleh 
pegawai-pegawai pihak berkuasa tempatan mirip kepada kepentingan kumpulan 
tertentu dan kepentingan individu. Saal rasuah dan kronism yang paling banyak 
berlaku dalam agensi di pihak berkuasa tempatan, kita lihat bagaimana seorang 
kakitangan bawahan boleh memiliki rumah dan peralatan yang baik-baik, pengangkutan 
kereta dan sebagainya dan berbelanja di luar kemampuan, ada yang berfoya-foya di 
waktu malam. 

Tuan Yang di-Pertua, saya hanya memberi sedikit gambaran kemelut di pihak 
berkuasa tempatan kerana ia bukan menjadi persoalan pokok yang ingin saya 
ketengahkan. Saya melihat keseluruhan pihak berkuasa tempatan di negara kita begitu 
longgar peraturan dalam perkhidmatannya. Banyak daripada kerja-kerja yang 
sepatutnya dapat dilaksanakan telah tidak dilaksanakan dengan sepenuhnya, ini 
kerana pegawai-pegawai bawahan lebih suka mengampu ketua-ketua mereka 
termasuk ketua jabatan daripada menyelesaikan kerja-kerja dan tanggungjawab yang 
diberi. Yang di-Pertua atau Setiausaha Pihak Berkuasa Tempatan lebih banyak 
berkompromi dengan pegawai bawahan kerana konsep mengampu tadi. 

Saya juga melihat kebanyakan kakitangan pihak berkuasa tempatan diambil 
mengikut kroni-kroni orang tertentu dalam pihak berkuasa tempatan sendiri. Hasil yang 
kita lihat mutu kerja kebanyakan pihak berkuasa tempatan begitu rendah nilainya kalau 
dibandingkan dengan kakitangan awam yang lain. 

Tuan Yang di-Pertua, saya ingin menyarankan supaya kerajaan dapat 
memberi satu garis panduan kepada semua kerajaan negeri agar mewujudkan suatu 
suruhanjaya perkhidmatan pihak berkuasa tempatan negeri-negeri bagi mewujudkan 
keseragaman dalam perkhidmatan yang ada. Banyak kebaikan diperolehi apabila 
suruhanjaya ini dapat diwujudkan seperti: 

{i) suruhanjaya ini dapat melantik kakitangan pihak berkuasa 
tempatan dengan lebih adil dan bebas; 

{ii) ia boleh mengambil tindakan tatatertib secara lebih berkesan 
kepada kakitangan pihak berkuasa tempatan yang 
melanggar peraturan; dan 

(iii) suruhanjaya ini akan dapat menukarkan kakitangan pihak 
berkuasa tempatan ke kawasan lain dalam negeri yang 
sama atas sebab permohonan kakitangan atau sebab-sebab 
perkhidmatan. 

Saya yakin dengan kewujudan suruhanjaya ini bukan sahaja dapat memberi 
kebaikan kepada perkhidmatan pihak berkuasa tempatan di kawasan-kawasan malah 
dengan kewujudan suruhanjaya ini mungkin dapat diluaskan kepada bidang-bidang 
yang lain seperti bidang perbelanjaan pihak berkuasa tempatan. Mungkin dengan cara 
begini dapat mengelakkan sesetengah pihak berkuasa tempatan melaksanakan projek-



dan Terengganu mengguna pakai Perintah-perintah Am Kerajaan Pusat seperti Perintah-perintah Am Pelantikan dan Kenaikan Pangkat, cuti, kelakuan dan tatatertib, rumah dan bangunan pejabat kerajaan, perubatan, waktu bekerja dan lebih masa, Arahan Perkhidmatan dan Arahan Perbendaharaan. Bagi kakitangan awam di peringkat Persekutuan ia di bawah pengawalseliaan Suruhanjaya Perkhidmatan Awam dan Jabatan Perkhidmatan Awam. Begitu juga kakitangan awam di peringkat negeri ia dikawal selia oleh SPA kerajaan negeri. Begitu juga dengan badan-badan berkanun yang kebanyakannya telah pun mempunyai suruhanjaya perkhidmatannya sendiri. Tuan Yang di-Pertua, apa yang saya ingin ketengahkan dalam perbahasan pada hari ini ialah mengenai pihak berkuasa tempatan yang kebanyakannya begitu longgar dan tidak mempunyai peraturan-peraturan yang boleh diguna pakai secara keseluruhan di peringkat negeri. Antara pihak berkuasa tempatan di sesuatu daerah atau kawasan dengan pihak berkuasa tempatan yang lain didapati tidak mempunyai keseragaman dalam melaksanakan tanggungjawab. Kebanyakan daripada kami Ahli ahli Parlimen apabila membuat soalan-soalan lisan mengenai perkara-perkara yang ada hubung kait dengan persoalan nasional seperti soal pelupusan sampah, alam sekitar dan kawasan perindustrian ia tidak dapat dijawab kerana terletak di bawah kerajaan negeri. lni merupakan kekecewaan kepada kami kerana kurang diberi perhatian bagi memantau sesuatu isu. Banyak isu di peringkat pihak berkuasa tempatan dilihat kadang-kadang memburukkan imej Kerajaan Pusat dan negeri. Banyak tindakan yang diambil oleh pegawai-pegawai pihak berkuasa tempatan mirip kepada kepentingan kumpulan tertentu dan kepentingan individu. Saal rasuah dan kronism yang paling banyak berlaku dalam agensi di pihak berkuasa tempatan, kita lihat bagaimana seorang kakitangan bawahan boleh memiliki rumah dan peralatan yang baik-baik, pengangkutan kereta dan sebagainya dan berbelanja di luar kemampuan, ada yang berfoya-foya di waktu malam. Tuan Yang di-Pertua, saya hanya memberi sedikit gambaran kemelut di pihak berkuasa tempatan kerana ia bukan menjadi persoalan pokok yang ingin saya ketengahkan. Saya melihat keseluruhan pihak berkuasa tempatan di negara kita begitu longgar peraturan dalam perkhidmatannya. Banyak daripada kerja-kerja yang sepatutnya dapat dilaksanakan telah tidak dilaksanakan dengan sepenuhnya, ini kerana pegawai-pegawai bawahan lebih suka mengampu ketua-ketua mereka termasuk ketua jabatan daripada menyelesaikan kerja-kerja dan tanggungjawab yang diberi. Yang di-Pertua atau Setiausaha Pihak Berkuasa Tempatan lebih banyak berkompromi dengan pegawai bawahan kerana konsep mengampu tadi. Saya juga melihat kebanyakan kakitangan pihak berkuasa tempatan diambil mengikut kroni-kroni orang tertentu dalam pihak berkuasa tempatan sendiri. Hasil yang kita lihat mutu kerja kebanyakan pihak berkuasa tempatan begitu rendah nilainya kalau dibandingkan dengan kakitangan awam yang lain. Tuan Yang di-Pertua, saya ingin menyarankan supaya kerajaan dapat memberi satu garis panduan kepada semua kerajaan negeri agar mewujudkan suatu suruhanjaya perkhidmatan pihak berkuasa tempatan negeri-negeri bagi mewujudkan keseragaman dalam perkhidmatan yang ada. Banyak kebaikan diperolehi apabila suruhanjaya ini dapat diwujudkan seperti: {i) suruhanjaya ini dapat melantik kakitangan pihak berkuasa tempatan dengan lebih adil dan bebas; {ii) ia boleh mengambil tindakan tatatertib secara lebih berkesan kepada kakitangan pihak berkuasa tempatan yang melanggar peraturan; dan. (iii) suruhanjaya ini akan dapat menukarkan kakitangan pihak berkuasa tempatan ke kawasan lain dalam negeri yang sama atas sebab permohonan kakitangan atau sebab-sebab perkhidmatan. Saya yakin dengan kewujudan suruhanjaya ini bukan sahaja dapat memberi kebaikan kepada perkhidmatan pihak berkuasa tempatan di kawasan-kawasan malah dengan kewujudan suruhanjaya ini mungkin dapat diluaskan kepada bidang-bidang yang lain seperti bidang perbelanjaan pihak berkuasa tempatan. Mungkin dengan cara begini dapat mengelakkan sesetengah pihak berkuasa tempatan melaksanakan projek-.